10. ΑΝΑΓΚ. ΝΟΜΟΣ υπ’ αριθ.2656 της 14/19 Νοεμ.1940 Περί αντικαταστάσεως του άρθρ.2 του υπ’ αριθ.2567 του 1940 Α.Νόμου. Άρθρον μόνον.-1.Το άρθρ.2 του υπ’ αριθ.2567/1946 Α.Νόμου «περί συμπληρώσεως του υπ’ αριθ.2170/1940 Α.Νόμου Καταστατικός Νόμος της Εκκλησίας της Ελλάδος», αντικαθίσταται ως εξής: Εις το άρθρ.11 του αυτού Α.Νόμου προστίθεται η κάτωθι παράγραφος 7. 7.«Εις τας συνεδριάσεις της Ιεράς Συνόδου ως και των κατά τας εκάστοτε ισχυούσας διατάξεις περί Εκκλησιαστικών δικαστηρίων λειτουργούντων πρωτοβαθμίου ή δευτεροβαθμίου δια τους Αρχιερείς δικαστηρίου και του δια τους συνοδικούς τοιούτου, εις ας πρόκειται ν’ ανακοινωθή ή να συζητηθή διατυπωθείσα υπό οιανδήποτε μορφήν κατηγορία κατά αρχιερέως ή συνοδικού ή να ληφθή επ’ αυτής οιαδήποτε απόφασις, παρίσταται άνευ ψήφου, καλούμενος προς τούτο δι’ εγγράφου προσκλήσεως κοινοποιουμένης δύο τουλάχιστον πλήρεις ημέρας προ εκάστης συνεδριάσεως και ο Εισαγγελεύς των εν Αθήναις Εφετών, όστις μετά μελέτην της σχετικής δικογραφίας εκφράζει την γνώμην του ως προς τε τον τύπον και την ουσίαν της υποθέσεως πρώτος και οποτεδήποτε άλλοτε ήθελε ζητήσει τον λόγον. Αι ούτω εκφραζόμεναι γνώμαι του Εισαγγελέως καταχωρούνται εις το αυτό πρακτικόν, και αι των μελών της Ιεράς Συνόδου ή των ως ανωτέρω δικαστηρίων. Ο ως άνω Εισαγγελεύς λαμβάνει εκ του Οργανισμού Διοικήσεως Εκκλησιαστικής Περιουσίας (Ο.Δ.Ε.Π.) αποζημίωσιν 500 δραχμών δι’ εκάστην συνεδρίαν Ιεράς Συνόδου ή Δικαστηρίου εις ην παρέστη κατά τας διατάξεις της παρούσης παραγράφου». Η ισχύς του παρόντος νόμου άρχεται από της δημοσιεύσεως αυτού εν τη Εφημερίδι της Κυβερνήσεως. 